  Туспуктэм: Наталия Сильвестрова Наталия Сильвестрова 24-тӥ толшоре Удмуртиын пилемо луоз, сайкиськылоз. Уйин лымы усьыны кулэ ӧвӧл, нуназе интыен кӧня ке лымыялоз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл уйин шундыпуксён палась, лымшор но шундыпуксён вискысь, нуназе лымшор но шундыпуксён вискысь секундскын 2-7 метре пельтоз. Элькунъя уйин -12…-17, интыен -22 градусозь, нуназе -7…-12 градус возискоз. Сюресъёс вылын йӧвалег. Омыр зӥбет луло узвесь юбоя 762 миллиметр луоз, омырлэн мускытлыкез — 78 процент. Тодэ вайытом, улосвыл Гидрометцентр ивортэмъя, ужан арнялэн кыкетӥ ӝыныяз шунытгес кариськоз.  Тегъёс: Удмуртия куазь  